रेलवे- शताब्दी के एक्जीक्यूटिव कोच में भी मिलने लगा तत्काल टिकट
इंदौर| अब शताब्दी एक्सप्रेस की एक्जीक्यूटिव क्लास में भी तत्काल का टिकट मिलेगा। रेलवे ने तत्काल कोटे में एक्जीक्यूटिव क्लास की 10 फीसदी सीटें आरक्षित कर दी हैं। रेलवे ने तत्काल टिकट की नई दरें बुधवार रात 12 बजे से लागू कर दी हैं। नई दरों के अनुसार रेलवे ने एक्जीक्यूटिव क्लास का तत्काल का किराया 250 किमी तक 400 रुपए से 500 रुपए तय किया है। वहीं 500 किमी तक तत्काल का किराया स्लीपर क्लास में 100 रुपए से 200 रुपए के बीच रहेगा। इसी तरह एसी चेयरकार का तत्काल का किराया 250 किमी तक 125 से 225 रुपए कर दिया गया है। इसके अलावा एसी-3 का किराया 500 किमी तक 300 से 400 रुपए कर दिया है। एसी-2 का तत्काल का 500 किमी तक किराया 400 रुपए से 500 रुपए कर दिया गया है।
hin_Deva hin_Deva